Държавен вестник, бр. 108, 2004 г., стр. 23

Б Р О Й  108
Д Ъ Р Ж А В Е Н   В Е С Т Н И К
С Т Р .  23
2. Износителят, изготвящ декларация върху фак-
тура, съхранява най-малко 3 години копие от тази дек-
ларация върху фактура, както и документите, посоче-
ни в член 21, алинея 3.
3. Митническите органи на страната на износа, из-
даващи сертификат за движение EUR.1, съхраняват най-
малко 3 години молбата, посочена в член 16, алинея 2.
4. Митническите органи на страната на вноса съх-
раняват най-малко 3 години сертификатите за движе-
ние EUR.1 и декларациите върху фактура, които са им
представени.
Член 29
Несъответствия и формални грешки
1. Откриването на несъществени несъответствия
между данните, посочени в доказателството за произ-
ход, и тези, съдържащи се в документите, представени
пред митническото учреждение с цел изпълнение на
формалностите по вноса на продуктите, не води по
силата на този факт до невалидност и недействител-
ност на доказателството за произход, ако е надлежно
установено, че този документ съответства на предста-
вените продукти.
2. Очевидни формални грешки, като например пе-
чатни грешки върху доказателство за произход, не мо-
гат да бъдат причина този документ да бъде отхвърлен,
ако тези грешки не са такива, че да предизвикат съмне-
ния относно точността на данните, посочени в този
документ.
Член 30
Стойности, изразени в евро
1. За прилагането на разпоредбите на член 21, али-
нея 1, буква “б” и член 26, алинея 3 в случаи, когато
продуктите са фактурирани във валута, различна от евро,
стойностите в националните валути на страните, рав-
ностойни на стойностите, изразени в евро, се фиксират
ежегодно от всяка от въпросните договарящи страни.
2. Всяка пратка ще се възползва от разпоредбите
на член 21, алинея 1, буква “б” или член 26, алинея 3 на
база валутата, в която е изготвена фактурата, в съот-
ветствие със сумата, фиксирана от въпросната догова-
ряща страна.
3. Стойностите, които следва да се използват в как-
вато и да е национална валута, са равностойностите в
тази валута на стойностите, изразени в евро на първия
работен ден на октомври, и се прилагат от 1 януари
следващата година. Договарящите страни се уведомя-
ват за съответните стойности до 15 октомври. За цели-
те на прилагането на разпоредбите на алинея 2 при
внос договарящите страни взаимно ще признават съ-
ответните количества, съобщени от другата страна или
от Европейската комисия.
4. Всяка договаряща страна може да закръглява
нагоре или надолу стойността, получена в резултат на
превръщането в националната си валута на стойност,
изразена в евро. Закръглената стойност не трябва да
се различава с повече от 5 на сто от стойността, полу-
чена в резултат на превръщането. Всяка договаряща
страна може да запази непроменена своята национал-
на валутна равностойност на стойност, изразена в евро,
ако по време на годишното уточняване, предвидено в
алинея 3, превръщането на тази стойност преди вся-
какво закръгляване води до увеличаване от по-малко
от 15 на сто на националната валутна равностойност.
Националната валутна равностойност може да бъде
запазена непроменена, ако превръщането би довело
до намаляване на тази равностойност.
5. Стойностите, изразени в евро,  се преразглеждат от
Смесения комитет по искане на всяка от договарящите
страни. При извършване на този преглед Смесеният
комитет проучва възможностите за запазване на ефекта
от въпросните лимити в реални граници. За тази цел той
може да реши да промени стойностите, изразени в евро.
Г л а в а  V I
РАЗПОРЕДБИ ЗА АДМИНИСТРАТИВНО
СЪТРУДНИЧЕСТВО
Член 31
Взаимна помощ
1. Митническите органи на договарящите страни си
съобщават взаимно образците от отпечатъците на пе-
чатите, използвани в техните митнически учреждения
за издаване на сертификати за движение EUR.1, както
и адресите на митническите органи или съответните
компетентни и надлежно упълномощени органи, отго-
ворни за проверката на тези сертификати и на деклара-
циите върху фактура.
2. За осигуряване правилното прилагане на този про-
токол договарящите страни си оказват взаимна помощ
чрез компетентните митнически администрации и съот-
ветните компетентни и надлежно упълномощени орга-
ни в проверката на автентичността на сертификатите за
движение EUR.1 или декларациите върху фактура и вер-
ността на информацията, дадена в тези документи.
Член 32
Проверка на доказателствата за произход
1. Последващи проверки на доказателствата за про-
изход се извършват по избор или когато митническите
органи на страната на вноса имат основателни съмне-
ния относно автентичността на такива документи, про-
изхода на въпросните продукти или изпълнението на
другите изисквания на този протокол.
2. За целите на прилагане на разпоредбите на алинея
1 митническите органи на страната на вноса връщат
сертификата за движение EUR.1 и фактурата, ако съща-
та е била представена, декларацията върху фактура, или
копие от тези документи на митническите органи на
страната на износа, посочвайки, където е възможно,
причините за запитването. Всякакви получени докумен-
ти и информация, които навеждат на мисълта, че инфор-
мацията, посочена в доказателството за произход, е не-
вярна, се препращат в подкрепа на молбата за проверка.
3. Проверката се извършва от митническите органи
на страната на износа. За тази цел те имат правото да
изискват всякакви доказателства и да извършват вся-
какви проверки на счетоводните документи на износи-
теля или всякакви други проверки, които считат за
необходими.
4. Ако митническите органи на страната на вноса
решат да отложат предоставянето на преференции за
въпросните продукти в очакване на резултатите от
проверката, предлагат на вносителя да освободи про-
дуктите при спазване на всякакви предпазни мерки,
които те считат за необходими.
5. Митническите органи, изискали проверката, тряб-
ва да бъдат информирани за резултатите от тази про-
верка във възможно най-кратки срокове. Тези резулта-
ти трябва ясно да посочват дали документите са автен-
тични и дали въпросните продукти могат да бъдат счи-
тани за продукти с произход от договарящите страни и
дали изпълняват другите изисквания на този протокол.
Където разпоредбите за кумулация в съответствие
с член 3 от този протокол са приложени и във връзка
с разпоредбите на член 16, алинея 4, отговорът трябва
да включва копие (копия) на сертификата (сертифи-
катите) за движение или декларация (декларации)
върху фактура.
6. Ако в случаи на основателни съмнения няма от-
говор до изтичане на 10 месеца от датата на искането за
проверка или ако отговорът не съдържа достатъчна
информация, за да определи автентичността на въпрос-
ния документ или действителния произход на продук-
тите, митническите органи, отправили молбата, отказ-
ват, освен при изключителни обстоятелства, предоста-
вянето на преференции.